समाज का सर्वांगीण अभ्युदय करती है कथा- पं. भीमाशंकर
कथाओं से समाज की बुराइयां दूर होती हैं और सर्वांगीण अभ्युदय होता है। कथा नाचने या मनाेरंजन के लिए नहीं होती। व्यक्ति व समाज सुधारने का जिम्मा कथाकार का होता है।
यह बात श्रीमद भागवत कथा के दौरान संत भीमाशंकर शर्मा ने कही। वे रविवार को अल्हेड़ रोड पर सब्जी मंडी के पास कथा वाचन कर रहे थे। उन्होंने कहा- आज जगह-जगह कथाएं होती हैं, लोग सुनने जाते हैं और भजनों पर नाचकर घर चले जाते हैं। कथा जीवन में उतारना चाहिए। यह इंसान को जीवन जीने का तरीका बताती है, मार्गदर्शन करती है। आजकल इसका स्वरूप बदल रहा है। रिश्तों में बदलाव आ रहा है। स्वार्थ के चलते अधिकतर लोग राखी-डोरे के संबंध करते हैं लेकिन इनसे रिश्तों की गरिमा गिर रही है। कुछ लोग इन रिश्तों का गलत फायदा उठा रहे हैं। इन पर राेक लगनी चाहिए।
संत ने कहा जीवन में कभी दु:ख आए तो घबराना मत। दु:ख इंसान को गढ़ता है और प्रतिमा बनाता है। प्रतिमाओं की पूजा होती है। एक खदान से ही दो संगमरमर के पत्थर निकले। एक को महीनाें तक कारीगर ने छेनी-हथौड़े मारे और प्रतिमा बना दिया। दूसरा पालिश कर रख दिया। एक को लोग पूजते हैं क्योंकि उसने छेनी-हथौड़े सहन किए। मंदिर की सीढ़ियों पर लगे दूसरे पत्थर पर लोग जूते उतारने हैं क्योंकि उसने दु:ख नहीं झेला। उन्होंने रोज हम जो भी काम करें ईश्वर का नाम लेकर करें। सुबह उठें झाड़ू लगाएं तो ईश्वर के लिए, खाना बनाए तो ईश्वर के लिए, ड्यूटी करें तो ईश्वर के लिए।
भागवत कथा सुनने के लिए जुटी भीड़।
awa_Deva hin_Deva hin_Deva hin_Deva hin_Deva